Z A P I S N I K
40. sjednice Vijeća Mjesnog odbora „Kralj Zvonimir“, održane u srijedu, 26. ožujka 2025. godine s početkom u 08:00 sati u prostorijama Mjesnog odbora „Kralj Zvonimir“, Ulica kralja Zvonimira 48
Nazočni članovi Vijeća: Sven Gale, Vesna Henigman, Jakša Baždar, Tomislav Jurkić, Neven Saks
Predsjednica Vijeća Mjesnog odbora „Kralj Zvonimir“ otvara sjednicu i pozdravlja sve prisutne. Utvrđuje da je na sjednici nazočno 5 od ukupno 5 članova Vijeća Mjesnog odbora „Kralj Zvonimir“ kojima je mandat u tijeku te konstatira da su ispunjeni svi uvjeti za raspravljanje i odlučivanje.
Predsjednica Vijeća daje na glasanje Zapisnik s 39. sjednice.
Zapisnik je jednoglasno usvojen.
Vijeće jednoglasno donosi 
DNEVNI RED :
1. Izvješće o radu Vijeće Mjesnog odbora „Kralj Zvonimir“ za 2024. godinu, donošenje
2. Program rada Vijeća Mjesnog odbora „Kralj Zvonimir“ za 2025. godinu, donošenje
3. Asfalterski program Plana malih komunalnih akcija Vijeća Mjesnog odbora „Kralj Zvonimir“ za 2025., donošenje zaključka
4. Prijedlog Odluke o izradi Urbanističkog plana uređenja ''RSC Jarun'' , mišljenje, daje se
5. Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina, mišljenje, daje se
6. Prijedlog odluke o izmjenama i dopunama Odluke o davanju u zakup i na drugo korištenje površina javne namjene, mišljenje, daje se
7. Prijedlog odluke o izmjenama i dopunama Odluke o donošenju Generalnoga urbanističkog plana Grada Zagreba, mišljenje, daje se
8. Prijedlog odluke o izmjenama i dopunama Odluke o donošenju Prostornog plana Grada Zagreba, mišljenje, daje se
9. Prijedlog Odluke o izradi Urbanističkog plana uređenja Ivanja Reka, mišljenje, daje se
10. Pitanja i prijedlozi i obavijesti

Ad. 1. Izvješće o radu Vijeće Mjesnog odbora „Kralj Zvonimir“ za 2024. godinu, donošenje
Predsjednica Vijeća otvara raspravu. 
U raspravi sudjeluju svi članovi Vijeća.
Vijeće sa tri glasa za (Vesna Henigman, Sven Gale i Jakša Baždar) i dva suzdržana glasa (Tomislav Jurkić i Neven Saks) donosi: 
	
IZVJEŠĆE O RADU
U 2024. godini Vijeće Mjesnog odbora održalo je ukupno 11 sjednica.
Osnovne aktivnosti bile su usmjerene na praćenje stanja komunalne infrastrukture; praćenje kvalitete komunalnog standarda; uočavanje potreba za sanacijom cesta, uređenjem parkovnih i zelenih površina; predlaganje i praćenje mjera i akcija za zaštitu i unapređivanje okoliša te učinkovitiji rad komunalnih službi; za zaštitu djece, mladih i starijih osoba, kao i osoba s posebnim potrebama; te zadovoljavanjem zdravstvenih, socijalnih, obrazovnih, kulturnih, sportskih i rekreacijskih potreba građanki i građana.
Vijeće je, donoseći zaključke, nastojalo što uspješnije pridonositi rješavanju problema svih građana na svom području. To se odnosilo zaključke vezane uz:
1. donošenje Plana malih komunalnih akcija i Plana komunalnih aktivnosti vijeća četvrti; kao i praćenje izvršavanja planova te njihove modifikacije po potrebi; 
2. uređenja područja mjesnog odbora: sadnju stabala, postavljanje uličnog namještaja, uklanjanje divljih deponija; predlaganje sanacija prometnica i nerazvrstanih cesta; održavanje komunalnog reda; rješavanje prometnih problema na području mjesnom odboru, uključujući i promet u mirovanju: postavljanje znakova, upotrebu različitih metoda smirivanje prometa, itd.;
3. poboljšanje komunikacije s ustanovama na području Mjesnog odbora; 
4. podržavanje realizaciju različitih aktivnosti programa udruga i udruženja građana, prvenstveno kroz omogućavanje korištenja prostora Mjesnog odbora za različite aktivnosti;
5. što adekvatniju implementaciju Odluke o razvrstavanju otpada na području Mjesnog odbora.

PREDSJEDNICA VIJEĆA
Predsjednica je sazivala sjednice Vijeća, predlagala dnevni red i predsjedavala na svim sjednicama. Usko je surađivala s predsjednikom Gradske četvrti Donji grad u sastavljanju dnevnog reda, te prisustvovala sastancima koordinacije za rad Vijeća mjesnih odbora. Pored aktivnosti vezanih uz sjednice, u koordinaciji s predsjednikom četvrti i stručnim službama, bavila se monitoriranjem provedbe donesenih planova  te je održavala redovitu komunikaciju s nadležnim komunalnim redarem.

POTPREDSJEDNICA VIJEĆA
Pomagala je predsjednici Vijeća, te obavljala i sve poslove koji su joj se povjerili. Sudjelovala  je u pripremi prioriteta za 2025. godinu.
ČLANOVI VIJEĆA
Marija Krnić podnijela je ostavku na dužnost predsjednice Vijeća Mjesnog odbora „Kralj Zvonimir“, dana 31. svibnja 2024. Za novu predsjednicu Vijeća izabrana je Vesna Henigman.
Članovi Vijeća svoj rad su realizirali prvenstveno putem sjednica Vijeća na koje su se redovito odazivali, u prosjeku 5 članova od ukupno sedam.
Članovi Vijeća su na sjednicama raspravljali i izjašnjavali se o svim pitanjima koja su bila na dnevnom redu, davali su razne inicijative, prijedloge i postavljali pitanja radi poboljšanja života građana na svom području.

ZAKLJUČNE OCJENE
Vijeće je u radu nastojalo što je moguće više detektirati i riješiti probleme na svom području. 

Ad. 2. Program rada Vijeća Mjesnog odbora „Kralj Zvonimir“ za 2025. godinu, donošenje
Predsjednica Vijeća otvara raspravu. 
U raspravi sudjeluju svi članovi Vijeća.
Vijeće nakon rasprave sa 3 glasa za (Vesna Henigman, Sven Gale, Jakša Baždar), jednim glasom protiv (Neven Saks) i jednim suzdržanim glasom (Tomislav Jurkić) donosi

PROGRAM RADA VIJEĆA
MJESNOG ODBORA „KRALJ ZVONIMIR“ ZA 2025.

Na temelju Poslovnika i Pravila Vijeća Mjesnog odbora „Kralj Zvonimir“, te sukladno Statutu Grada Zagreba, svoj program za 2025. godinu Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora „Kralj Zvonimir“.
Vijeće Programom rada obvezno:
1. Donosi financijski plan 
2. Donosi plan malih komunalnih akcija Mjesnog odbora, koji je sastavni dio plana komunalnih aktivnosti gradske četvrti
3. Donosi Izvješće o radu Vijeće Mjesnog odbora „Kralj Zvonimir“ 
4. Prati realizaciju Plana komunalnih aktivnosti i Programa održavanja komunalne infrastrukture
5. Raspravlja i donosi zaključke na osnovi zahtjeva građana
6. Raspravlja i donositi mišljenja o prijedlozima akata o kojima gradonačelnik, Gradska skupština, gradski uredi  i vijeće gradske četvrt, traže mišljenje vijeća mjesnog odbora.
7. Odlučuje o raspolaganju imovinom Mjesnog odbora

Vijeće može donijeti plan potreba za aktivnostima, programima i projektima unapređenja kvalitete života građana koji su od interesa za pojedini dio mjesnog odbora ili za cijeli mjesni odbor i utvrđuje prioritete u njegovoj realizaciji.
Program rada Vijeće Mjesnog odbora „Kralj Zvonimir“ temelji se i na kontinuitetu svih prethodnih aktivnosti mjesnoga odbora i zahtjevima građana.

Prema navedenom Vijeće će Programom rada: 

1. sustavno prikupljati i obrađivati te učiniti dostupnim podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora, posebice uređenja naselja, održavanje komunalnog reda i zaštite okoliša, djelovanja javnih službi rješavanju  prometa na mjesnom odboru, kao i prometa u mirovanju, itd.;
2. omogućiti zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor;
3. poticati stanovnike Mjesnog odbora na sudjelovanje u odlučivanju i izjašnjavanje o bitnim pitanjima koja se tiču funkcioniranja Mjesnog odbora; 
4. kod donošenja odluka i zaključaka, voditi računa o principima zaštite okoliša, očuvanju zelenih površina proširenju zelenih površina te očuvanju postojećeg integralnog urbanog uređenja Mjesnog odbora; 
5. brinuti o realizaciji Plana malih komunalnih akcija i Plana komunalnih aktivnosti, kao i ostalih zaključaka i inicijativa Vijeća i stanovnika Mjesnog odbora Kralj Zvonimir, poput zaključka o izmjenama i dopunama GUP-a itd.;  
6. brinuti o realizaciji Plana potreba u suradnji s Vijećem četvrti, susjednim mjesnim odborima, ustanovama, udrugama i inicijativama;
7. pomoći u održavanju, opremanju i obnovi prostora mjesnog odbora
  te ga otvoriti aktivnostima fokusiranim na socijalno osjetljive skupina 
8. poticati brigu nadležnih gradskih firmi o vodoopskrbnoj infrastrukturi;
9. poboljšati komunikaciju s ustanovama na području Mjesnog odbora 
10. inicirati aktivnosti vezane uz revitalizaciju zapuštenih prostora na području Mjesnog odbora;
11. podržavati realizaciju različitih aktivnosti programa udruga i udruženja građana;

I. PROGRAM
 
Prema gore navedenom, Vijeće će Programom rada, sukladno svojim ovlastima, definiranim Zakonom o Gradu Zagrebu, Statutom Grada Zagreba i Poslovnikom Vijeća Mjesnog odbora, travnju u 2025. provoditi sljedeće aktivnosti:


Realizacija navedenog Programa rada ovisiti će o:
· sudjelovanju članova Vijeća u radu;
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s Vijećem Gradske četvrti Donji grad;
· suradnji građana Gradske četvrti Donji grad.


Ad. 3.  Asfalterski program Plana malih komunalnih akcija Vijeća Mjesnog odbora „Kralj Zvonimir“ za 2025., donošenje zaključka
Vijeće nije donijelo asfalterski program Plana malih komunalnih akcija Vijeća Mjesnog odbora „Kralj Zvonimir“ za 2025., obzirom da Vijeću nije dostavljena obavijest kada Ulica Grge Tuškana ide u potpunu rekonstrukciju. 

Ad. 4.   Prijedlog Odluke o izradi Urbanističkog plana uređenja ''RSC Jarun''
Vijeće Mjesnog odbora „Kralj Zvonimir“ primilo je na znanje Prijedlog Odluke o izradi Urbanističkog plana uređenja ''RSC Jarun'.

Ad. 5.   Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina, mišljenje, daje se
Vijećnik Tomislav Jurkić prije glasanja ove točke ispričava se i napušta sjednicu.
Predsjednica Vijeća otvara raspravu. 
U raspravi sudjeluju svi članovi Vijeća.
Vijeće nakon rasprave s 4 glasa za donosi sljedeći

ZAKLJUČAK
o Nacrtu prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina

1.	Vijeće Mjesnog odbora „Kralj Zvonimir“ daje pozitivno mišljenje o Nacrtu prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina.

2.	Ovaj Zaključak se dostavlja Vijeću Gradske četvrti Donji grad.

Ad. 6. Prijedlog odluke o izmjenama i dopunama Odluke o davanju u zakup i na drugo korištenje površina javne namjene, mišljenje, daje se
Predsjednica Vijeća otvara raspravu. 
U raspravi sudjeluju svi članovi Vijeća.
Vijeće nakon rasprave s 4 glasa za donosi sljedeći

ZAKLJUČAK
o Prijedlogu odluke o izmjenama i dopunama Odluke o davanju u zakup i na drugo korištenje površina javne namjene

1.	Vijeće Mjesnog odbora „Kralj Zvonimir“ daje pozitivno mišljenje o Prijedlogu odluke o izmjenama i dopunama Odluke o davanju u zakup i na drugo korištenje površina javne namjene.

2.	Ovaj Zaključak se dostavlja Vijeću Gradske četvrti Donji grad.


Ad. 7. Prijedlog odluke o izmjenama i dopunama Odluke o donošenju Generalnoga urbanističkog plana Grada Zagreba, mišljenje, daje se
Vijeće Mjesnog odbora „Kralj Zvonimir“ primilo je na znanje Prijedlog odluke o izmjenama i dopunama Odluke o donošenju Generalnoga urbanističkog plana Grada Zagreba.

Ad. 8.  Prijedlog odluke o izmjenama i dopunama Odluke o donošenju Prostornog plana Grada Zagreba, mišljenje, daje se
Vijeće Mjesnog odbora „Kralj Zvonimir“ primilo je na znanje Prijedlog odluke o izmjenama i dopunama Odluke o donošenju Prostornog plana Grada Zagreba.

Ad. 9. Prijedlog Odluke o izradi Urbanističkog plana uređenja Ivanja Reka, mišljenje, daje se
Vijeće Mjesnog odbora „Kralj Zvonimir“ primilo je na znanje Prijedlog Odluke o izradi Urbanističkog plana uređenja Ivanja Reka.

Ad. 10.  Pitanja i prijedlozi i obavijesti
	Predsjednica obavještava članove Vijeća da je dobila nekoliko inicijativa od strane građana i institucija koje se nalaze na području Mjesnog odbora „Kralj Zvonimir“. 

10.1. 
Predsjednica Vijeća otvara raspravu. 
U raspravi sudjeluju svi članovi Vijeća.
Vijeće nakon rasprave s 4 glasa za donosi sljedeći

Z A K L J U Č A K
o postavljanju dvije pepeljare za opuške i otpad kod ulaza u Fakultet političkih znanosti

1. Vijeće Mjesnog odbora „Kralj Zvonimir“ traži dvije pepeljare za opuške i otpad kod ulaza u Fakultet političkih znanosti.

2. Ovaj se Zaključak dostavlja Vijeću Gradske četvrti Donji grad.

10.2.
Predsjednica Vijeća otvara raspravu. 
U raspravi sudjeluju svi članovi Vijeća.
Vijeće nakon rasprave s 4 glasa za donosi sljedeći

Z A K L J U Č A K
o postavljanju klamerica za bicikle u Ulici Baltazara Bogišića kod kbr. 9

1. Vijeće Mjesnog odbora „Kralj Zvonimir“ traži postavljanje klamerica za bicikle u Ulici Baltazara Bogišića kod kbr. 9.

2. Ovaj se Zaključak dostavlja Vijeću Gradske četvrti Donji grad.

10.3.
Predsjednica Vijeća otvara raspravu. 
U raspravi sudjeluju svi članovi Vijeća.
Vijeće nakon rasprave s 4 glasa za donosi sljedeći

Z A K L J U Č A K
o ograničavanje brzina vozila u blizini škole Silvije Strahimir Kranjčević do 30km/h

1. Vijeće Mjesnog odbora „Kralj Zvonimir“ traži da se u blizini škole Silvije Strahimir Kranjčević postave ograničenja brzine do 30km/h.
1. Ovaj se Zaključak dostavlja Vijeću Gradske četvrti Donji grad.
Zapisnik vodio: 
Sven Gale

KLASA: 024-08/25-003/494
URBROJ: 251-13-11-1/004-25-2
Zagreb, 26. ožujka 2025.
          	Predsjednica
       		Vijeća Mjesnog odbora
       		„Kralj Zvonimir“                 
                  
[bookmark: _GoBack]                  Vesna Henigman, v.r.      























Izvješće o glasanju na 40. sjednici, 26.03.2025.
	 
	 
	 
	 
	 
	 
	 
	 

	 
	 
	 
	 
	 
	 
	 
	 

	Članovi vijeća

